ยุทธเลิศ สิปปภาค

ยุทธเลิศ สิปปภาค (เกิด 8 พฤศจิกายน พ.ศ. 2509) ชื่อเล่น ต้อม เป็นผู้เขียนบทภาพยนตร์และผู้กำกับภาพยนตร์ชาวไทย เป็นที่รู้จักจากการกำกับภาพยนตร์ มือปืน/โลก/พระ/จัน  (2544) และ บุปผาราตรี (2546) 

**ประวัติ**
ยุทธเลิศเกิดเมื่อวันที่ 8 พฤศจิกายน พ.ศ. 2509 ที่จังหวัดเลย ประเทศไทย จบการศึกษาระดับปริญญาตรี จากภาควิชาออกแบบตกแต่งภายใน คณะมัณฑนศิลป์ มหาวิทยาลัยศิลปากร หลังจบการศึกษาได้ร่วมกับเพื่อนเปิดบริษัทออกเแบบตกแต่งภายใน ชื่อ Zone Design หลังจากทำงานออกแบบได้หนึ่งปีจึงตัดสินใจไปเรียนศิลปะต่อที่ The Art Students League of New York ก่อนจะกลับมากำกับภาพยนตร์ที่เมืองไทยอย่างต่อเนื่อง
ยุทธเลิศสมรสกับเลิศรินิญฒ์ ศรีสุคนธ์ หรือเนาวรัตน์ สิปปภาค ชื่อเล่นว่า ตู๋ มีลูกสาวชื่อไอรดา ชื่อเล่นว่า ตีตี้ และมีบุตรชายสองคน คนแรกชื่อคเตชิณ สิปปภาค ตังเต ที่เสียชีวิตขณะมีอายุได้เพียงสี่วันเนื่องจากสายสะดือพับทำให้ออกซิเจนไม่เพียงพอ บางแห่งว่าระบบหายใจผิดปกติตั้งแต่กำเนิด และคนสุดท้ายชื่อเล่นว่าแตงแตง
22 พฤศจิกายน​ พ.ศ. 2564 รักชนก ศรีนอก ผู้มีชื่อเสียงในโลกออนไลน์ และนักเคลื่อนไหวทางการเมือง แจ้งความกับสถานีตำรวจนครบาลปากคลองสาน ว่ายุทธเลิศทำร้ายร่างกายเธอ ระหว่างกิจกรรมเอ็กซ์คลูซีฟมีตติ้งกับผู้จัดรายการ "ส่องทวีตยามเช้า" ด้านยุทธเลิศกล่าวว่าหากมีหมายเรียกก็ยินดีไปพบเจ้าพนักงานสอบสวน และยืนยันว่าเหตุดังกล่าวเป็นการทะเลาะวิวาท ไม่ใช่การทำร้ายร่างกาย

**จุดยืนทางการเมือง**
ยุทธเลิศเป็นผู้สนับสนุนการประท้วงในประเทศไทย พ.ศ. 2563–2564 และประกาศสร้างภาพยนตร์ประชาธิปไตย 1410  แต่ภายหลังยุทธเลิศได้เปลี่ยนเนื้อหาภาพยนตร์ไปเป็นการแฉเบื้องหลังการชุมนุมแทน 

**ผลงาน**

**กำกับภาพยนตร์**
 2544 มือปืน/โลก/พระ/จัน (Killer Tattoo)- 2546 กุมภาพันธ์ (February)- 2546 บุปผาราตรี (Rahtree: Flower of the Night)- 2547 สายล่อฟ้า (Pattaya maniac)- 2548 บุปผาราตรี เฟส 2 (Rahtree Returns)- 2549 กระสือวาเลนไทน์ (Ghost of Valentine)- 2550 โกยเถอะเกย์ (Ghost Station)- 2551 รัก/สาม/เศร้า ( The Last Moment )- 2551 อีติ๋มตายแน่ (Kill Tim)- 2552 บุปผาราตรี 3.1 (Rahtree reborn)- 2552 บุปผาราตรี 3.2 (Rahtree revenge)- 2553 สามย่าน (Sam-Yan) กำกับร่วมกับ พิง ลำพระเพลิง และ โก๊ะตี๋ อารามบอย- 2553 มือปืน/ดาว/พระ/เสาร์ (Saturday killer)- 2554 บางกอกกังฟู (Bangkok kung fu)- 2554 หมาแก่ อันตราย (Friday killer)- 2555 วงจรปิด กำกับร่วมกับ ทิวา เมยไธสง- 2555 FATHERLAND ปิตุภูมิพรมแดนแห่งรัก- 2557 ตุ๊กแกรักแป้งมาก (Chiang Khan Story)- 2559 บุปผาอาริกาโตะ (Buppa Arigato)- 2560 ดอกฟ้ากับหมาแจ๊ส- 2563 มือปืน/โลก/พระ/จัน/2 (Killer Tattoo 2)- 2566 อวสานเนตรนารี (7 Boy Scouts)

**กำกับมิวสิควิดีโอ**
 2548 เพลง ไม่แข่งยิ่งแพ้ ขับร้องโดย ธงไชย แมคอินไตย์- 2560 เพลง โอ้เธอ ขับร้องโดย รังสรรค์ ปัญญาเรือน- 2561 เพลง เจ็บน้อยที่สุด ขับร้องโดย ซีล

**อำนวยการสร้าง**
 2551 รัก/สาม/เศร้า ( The Last Moment )

**โปรดิวเซอร์**
 2546 บุปผาราตรี (Rahtree: Flower of the Night)- 2550 โกยเถอะเกย์ (Ghost Station)- 2552 บุปผาราตรี 3.1 (Rahtree reborn)- 2552 บุปผาราตรี 3.2 (Rahtree revenge)- 2557 ตุ๊กแกรักแป้งมาก (Chiang Khan Story)- 2559 บุปผาอาริกาโตะ (Buppa Arigato)- 2560 ดอกฟ้ากับหมาแจ๊ส- 2563 มือปืน/โลก/พระ/จัน/2 (Killer Tattoo 2)

**ช่างภาพ**
 2559 บุปผาอาริกาโตะ (Buppa Arigato)

**ควบคุมการผลิต**
 2552 บุปผาราตรี 3.1 (Rahtree reborn)- 2552 บุปผาราตรี 3.2 (Rahtree revenge)

**บทภาพยนตร์**
 2544 มือปืน/โลก/พระ/จัน (Killer Tattoo)- 2546 กุมภาพันธ์ (February)- 2546 บุปผาราตรี (Rahtree: Flower of the Night)- 2547 สายล่อฟ้า (Pattaya maniac)- 2548 บุปผาราตรี เฟส 2 (Rahtree Returns)- 2549 กระสือวาเลนไทน์ (Ghost of Valentine)- 2550 โกยเถอะเกย์ (Ghost Station)- 2551 รัก/สาม/เศร้า (The last moment)- 2552 บุปผาราตรี 3.1 (Rahtree reborn)- 2552 บุปผาราตรี 3.2 (Rahtree revenge)- 2553 มือปืนดาวพระเสาร์ (Saturday killer)- 2554 บางกอกกังฟู (Bangkok kung fu)- 2554 หมาแก่ อันตราย (Friday killer)- 2557 ตุ๊กแกรักแป้งมาก (Chiang Khan Story)- 2559 บุปผาอาริกาโตะ (Buppa Arigato)- 2560 ดอกฟ้ากับหมาแจ๊ส
*2563 มือปืน/โลก/พระ/จัน/2 (Killer Tattoo 2)

**แสดงภาพยนตร์**
 2529 รักกันเล่น ๆ (ไม่เห็นเป็นไร) รับบท ต้อม- 2548 บุปผาราตรี เฟส 2 รับบท เด็กวัด- 2551 เทวดาท่าจะเท่ง รับบท พี่ต้อม (ผู้กำกับการแสดง) (รับเชิญ)- 2552 ฝันโคตรโคตร

**รายการ**
 2561 ไทยแลนด์ก็อตทาเลนต์ ซีซั่นที่ 7 (กรรมการ)

**อ้างอิง**

**แหล่งข้อมูลอื่น**
  Thaifilm Directorfix-attempted=yes -  Thaifilm-  หนังดี-  IMDb

หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
หมวดหมู่:บุคคลที่เกิดในปี พ.ศ. 2509
หมวดหมู่:บุคคลจากจังหวัดเลย‎
หมวดหมู่:บุคคลจากคณะมัณฑนศิลป์ มหาวิทยาลัยศิลปากร
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564